gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6541, del 13-06-2011 (2011/6641)

Informació pública de la transformació de la societat cooperativa en societat anònima.
--------------------------------------------------------------------------------------

### Dades del document

Número de DOGV
:   6541

Data del DOGV
:   13-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6641


Organisme emissor
:   Ferreteros de Alicante, SCOOP V. L

Tipus de document
:   Anunci

Informació pública de la transformació de la societat cooperativa en societat anònima. [2011/6641]  
En compliment del que disposa la legislació vigent, es fa públic que l'Assemblea General ordinària de Ferreteros de Alicante, Societat Cooperativa Valenciana Limitada, en la reunió celebrada el dia 31 de maig de 2011, va acordar per decisió àmpliament majoritària, superior a les 2/3 parts dels assistents a la reunió, transformar la societat cooperativa en societat anònima, que passarà a denominar-se Cofedal Ferreterías, SA.   
  
Alacant, 1 de juny de 2011.- El president del Consell Rector: Francisco Manuel Carcia Durá.
Diari Oficial de la Generalitat Valenciana


Sumari del DOGV 6514, del 05-05-2011 (2011/4527)

Notificació de la sentència dictada en el judici ordinari número 1777/208.
--------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4527


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici ordinari número 1777/208. [2011/4527]  
Judici ordinari 001777/2008  
De: Transformes Frogoríficos Senataly SL.  
Procuradora: Elvira Orts Rebollida.  
Contra: Congelados Orca, SL i Compañía Española de Crédito a la Exportación, SA.  
Procuradora: Lourdes Bañón Navarro.  
Pilar Ferrando Mansanet, secretària judicial de l'òrgan abans esmentat, faig saber:  
Que en el procediment a què es fa referència, s'ha dictat la sentència amb data de hui, que té la dispositiva que, literalment, és com segueix:  
«Dispositiva  
Estime la demanda interposada per Transportes Frigoríficos Senataly, SL contra Congelados Orca, SL, i condemne aquesta demandada a satisfer a l'actora la suma de 20.421,20 euros, més els interessos legals des de la reclamació extrajudicial, i al pagament de les costes.  
  
Estime de forma parcial la demanda interposada per Transportes Frigoríficos Senataly, SL contra Compañía Española de Crédito a la Exportación, SA, i condemne a aquesta demandada que responga solidàriament amb Congelados Orca, SL, del pagament a l'actora de 8.614,8 euros, més un interés anual igual al legal dels diners incrementat en dos punts des de la sentència, sense imposició de costes.  
Mode d'impugnació: Mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, per a interposar-lo cal consignar com a dipòsit 50 euros, que s'han de consignar en el compte de dipòsits i consignacions d'aquest Jutjat, amb l'advertència que no s'admetrà a tràmit cap recurs que no tinga el dipòsit constituït i, tot això, de conformitat amb la Llei Orgànica 1/2009, de 3 de novembre.  
Aquesta és la sentència, que pronuncie, mane i firme».  
I ja que es desconeix el domicili i parador actual del demandat rebel Congelados Orca, SL, que la publicació d'aquest edicte valga de notificació de forma deguda a l'esmentat, de la sentència inserida.  
  
València, 23 de març de 2011.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 6642, del 02-11-2011 (2011/10642)

RESOLUCIÓ de 24 d'octubre de 2011, de la Universitat d'Alacant, per la qual nomena Joaquín Silvestre Albero professor titular d'universitat en l'àrea de coneixement de Química Inorgànica.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/10504


Data del document
:   24-10-2011

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 24 d'octubre de 2011, de la Universitat d'Alacant, per la qual nomena Joaquín Silvestre Albero professor titular d'universitat en l'àrea de coneixement de Química Inorgànica. [2011/10466]  
De conformitat amb la proposta elevada per la comissió nomenada per a jutjar la plaça de professor titular d'universitat (DF02692), convocada per la Resolució de 7 de juliol de 2011 (BOE de 20 de juliol), de l'àrea de coneixement de Química Inorgànica, Departament de Química Inorgànica, i presentada per l'interessat la documentació a què fa referència la base novena de la convocatòria, este Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt nomenar Joaquín Silvestre Albero, amb document nacional d'identitat número 61129947Q, professor titular d'universitat de l'àrea de coneixement de Química Inorgànica, adscrita al departament de Química Inorgànica.   
  
Alacant, 24 d'octubre de 2011.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6447, del 27-01-2011 (2011/658)

RESOLUCIÓ de 23 de desembre de 2010, del tribunal del concurs oposició de vacants de facultatius especialistes de departament de geriatres d'institucions sanitàries dependents de l'Agència Valenciana de Salut, per la qual publica la resolució provisional del concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/658


Data del document
:   23-12-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 23 de desembre de 2010, del tribunal del concurs oposició de vacants de facultatius especialistes de departament de geriatres d'institucions sanitàries dependents de l'Agència Valenciana de Salut, per la qual publica la resolució provisional del concurs oposició. [2011/658]  
Relació provisional del concurs oposició per orde de puntuació  
Torn lliure  
  
\* \* \* \* \* \*  
Relación provisional del concurso-oposición por orden de puntuación  
Turno libre  
  
D'acord amb la base 6.3 de la Resolució de 2 de març de 2009, del director general de Recursos Humans, per la qual es convoca un concurs oposició per a la provisió de vacants de facultatius especialistes de departament de geriatres d'institucions sanitàries de l'Agència Valenciana de Salut, es resol:  
Fer pública la resolució provisional del concurs oposició, que especifica la puntuació total obtinguda en la fase d'oposició i en la fase de concurs.  
Els aspirants disposen d'un termini de 10 dies hàbils, comptador des de l'endemà de la publicació d'esta resolució, per a fer les al·legacions que consideren necessàries relatives a la fase de concurs.  
València, 23 de desembre de 2010.- El president del tribunal: Vicente Gisbert Jaudenes.
Diari Oficial de la Generalitat Valenciana


Sumari del DOGV 6525, del 20-05-2011 (2011/5790)

Informació pública de l'estudi d'integració paisatgística de la revisió del Pla Especial del Campus de la Universitat Miguel Hernández d'Elx.
---------------------------------------------------------------------------------------------------------------------------------------------

### Dades del document

Número de DOGV
:   6525

Data del DOGV
:   20-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5790


Data del document
:   30-03-2011

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de l'estudi d'integració paisatgística de la revisió del Pla Especial del Campus de la Universitat Miguel Hernández d'Elx. [2011/5790]  
El Ple de l'Ajuntament, amb data 28 de març de 2011, ha adoptat el següent Acord:   
Sotmetre a informació pública, durant el termini d'un mes, l'estudi d'integració paisatgística de la revisió del Pla Especial del Campus de la Universitat Miguel Hernández d'Elx, inserint edictes al respecte en el Diari Oficial de la Comunitat Valenciana i en un periòdic de la ciutat.  
  
L'expedient complet estarà exposat al públic durant el termini mencionat en el Servici Jurídic d'Urbanisme de l'Ajuntament d'Elx.  
  
  
Elx, el 30 de març de 2011.- El tinent d'alcalde d'Urbanisme: Alejandro Pérez García.
Diari Oficial de la Generalitat Valenciana


Sumari del DOGV 6615, del 23-09-2011 (2011/9675)

Notificació de resolució per la qual s'acorda l'adopció de mesures cautelars en matèria de Sanitat Vegetal com a conseqüència de la detecció de Rhynchophorus ferrugineus en plantes de la família Palmae.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9675


Organisme emissor
:   Conselleria d'Agricultura, Pesca, Alimentació i Aigua

Tipus de document
:   Anunci

Notificació de resolució per la qual s'acorda l'adopció de mesures cautelars en matèria de Sanitat Vegetal com a conseqüència de la detecció de Rhynchophorus ferrugineus en plantes de la família Palmae. [2011/9675]  
Intentada en dues ocasions la notificació a l'interessat i als seus representants de l'acte administratiu que a continuació s'especifica sense que s'haja pogut realitzar per causes no imputables a l'administració, es procedeix a la publicació d'un extracte de l'acte en el Diari Oficial de la Comunitat Valenciana, de conformitat amb l'article 59.5 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 61 del mateix text legal.  
Perquè l'interessat puga tenir coneixement íntegre de l'acte i quede constància d'aquest coneixement, podrà presentar-se en el termini de 10 dies des de la publicació d'aquest anunci en el Diari Oficial de la Generalitat, en la seu del Servei d'Inspecció Fitosanitària, situada a c/ Amadeu de Saboia 2 - 5ª, de València, de dilluns a divendres en horari de 9 a 14 h.  
Transcorregut el termini esmentat sense que s'haja efectuat la compareixença, la notificació s'entendrà produïda amb caràcter general des de l'endemà del venciment del termini indicat.  
  
Interessat: Viveros Iris SL.  
Últim domicili conegut: Partida Alzabares alto, 263.   
03314 Elx (Alacant)  
Resolucions del director general de Producció Agrària, Ramaderia y Pesca per la que s'acorda l'adopció de mesures cautelars en matèria de sanitat vegetal com a conseqüència de la detecció de Rhynchophorus ferrugineus en plantes de la familia Palmae.  
   
València, 9 de setembre de 2011.- El director general de Producció Agrària y Ramaderia: Manuel Laínez Andrés.
Diari Oficial de la Generalitat Valenciana


Sumari del DOGV 6510, del 29-04-2011 (2011/4415)

Notificació de la sentència dictada en el judici ordinari número 924/2010.
--------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4415


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici ordinari número 924/2010. [2011/4415]  
Procediment ordinari 000924/2010  
Part demandant: Bancaixa.  
Part demandada: José Danilo Ospina Holguín i Gloria Amparo Rivas Ordóñez.  
Sobre: ordinaris.  
En el judici a què es fa referència s'ha dictat la resolució que té la part dispositiva que, literalment, és com segueix:  
  
«Dispositiva  
Estime la demanda interposada a instàncies de Caixa d'Estalvis de València, Castelló i Alacant (Bancaixa), que compareix assistida de la procuradora dels tribunals Isabel Daviu i defensada per la lletrada Elisa Botella, contra José Danilo Ospina Holguín i Gloria Amparo Rivas Ordóñez, declarats en rebel·lia, i declare que la demandada deu a l'actora la suma reclamada; en conseqüència, condemne José Danilo Ospina Holguín i Gloria Amparo Rivas Ordóñez a pagar a l'actora Caixa d'Estalvis de València, Castelló i Alacant (Bancaixa) la suma 7.602,17 euros, més els interessos legals produïts des de la demanda, i amb la imposició de les costes produïdes.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). I s'ha de consignar el dipòsit establit en la disposició addicional quinzena de la Llei Orgànica del Poder Judicial, introduïda per reforma de la Llei Orgànica 1/2009, de 3 de novembre, en el compte de Banesto número 4859/0000/04/0924/10.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, José Danilo Ospina Holguín i Gloria Amparo Rivas Ordónez, mitjançant la diligència d'ordenació del dia de hui, el secretari judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència.  
  
Dénia, 18 de març de 2011.- La secretària judicial: Rosa Ana Cascales Hidalgo.
Diari Oficial de la Generalitat Valenciana


Sumari del DOGV 6507, del 26-04-2011 (2011/4267)

Informació pública de la interposició del recurs contenciós administratiu número 1/64/2011, contra el Decret 1/2011 de 13 de gener, del Consell de la Generalitat Valenciana que aprova l'estratègia territorial de la Comuniat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6507

Data del DOGV
:   26-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4267


Data del document
:   15-04-2011

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * Requena
    * administració local
    * recurs contenciós administratiu
    * legislació

Informació pública de la interposició del recurs contenciós administratiu número 1/64/2011, contra el Decret 1/2011 de 13 de gener, del Consell de la Generalitat Valenciana que aprova l'estratègia territorial de la Comuniat Valenciana. [2011/4267]  
Procediment ordinari número 1/000064/8696-JK  
Antonio-Vicente Esteve Mora, secretari judicial de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1a, faig saber:  
Que l'Ajuntament de Requena ha interposat recurs contenciós administratiu sota el número 1/000064/1713-PK contra el Decret 1/2011, de 13 gener, del Consell Generalitat Valenciana, que aprova l'estratègia territorial de la Comunitat Valenciana Diari Oficial de la Comunitat Valenciana número 6441, de 19 de gener de 2011, sobre urbanisme i ordenació del territori.  
Cosa que es fa pública als efectes que preceptua l'article 47.2 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè en el termini de 15 dies puguen personar-se de forma legal en les actuacions.   
  
València, 5 d'abril de 2011.- El secretari: Antonio-Vicente Esteve Mora.
Diari Oficial de la Generalitat Valenciana


Sumari del DOGV 6642, del 02-11-2011 (2011/11436)

Notificació de diligència. Expedient número A-RACNU-0009/06.
------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11688


Organisme emissor
:   Institut Valencià d'Habitatge, SA

Tipus de document
:   Anunci

Notificació de diligència. Expedient número A-RACNU-0009/06. [2011/11763]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a la persona interessada que s'indica, que se li requereix perquè atorgue el seu consentiment per a entrar en l'immoble de promoció pública ressenyat més avall.  
La persona requerida, per a coneixement i constància del contingut íntegre de l'expedient, podrà comparèixer a les oficines de l'Institut Valencià d'Habitatge, SA, al carrer Girona, número 4, baixos, d'Alacant, en horari de 09.00 a 14.00 hores, de dilluns a divendres, excepte festius, i disposa d'un termini, per aquest fi, de 15 dies des de la publicació del present anunci.  
En cas de no contestar al referit requeriment en el termini indicat, s'entendrà que es nega a donar el consentiment a la dita entrada, per la qual cosa es procedirà per la direcció general competent a sol·licitar la corresponent autorització judicial d'entrada per al desallotjament forçós.  
  
Expedient núm. A-RACNU-0009/06  
Dades de la persona adjudicatària  
- Cognoms: Montilla Díaz.  
- Nom: José.  
Dades de l'immoble  
- Codi de l'immoble: 03 0802 0537.  
- Adreça: carrer Taronger, núm. 27, pis 1r, pta. 5.  
- Població: Elx.  
- Província: Alacant.  
- Règim de cessió: compravenda.  
- Data de la resolució: 11 de juny de 2007.  
  
Alacant, 28 d'octubre de 2011.- El secretari d'Actuacions: Jesús Alonso Sempere.
Diari Oficial de la Generalitat Valenciana


Sumari del DOGV 6644, del 04-11-2011 (2011/11946)

Notificació i citació per a la vista oral. Expedient número 037/11-A.
---------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11059


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació i citació per a la vista oral. Expedient número 037/11-A. [2011/11008]  
Manuel Sánchez Gallego, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'Agencia de Transportes Hernández, SL, amb domicili a Almoradí (Alacant), que la vista oral per a la substanciació de l'expedient 037/11-A que s'instruïx a instàncies d'Ontir, SL, contra l'esmentada empresa, es realitzarà en la seu de la Junta Arbitral del Transport (av. d'Aguilera, 1, 6a planta, d'Alacant) el pròxim dia 10 de novembre de 2011 a les 09.30 hores, i poden consultar la demanda presentada en el domicili de la Junta indicat i obtindre còpia d'esta si es considera necessari. La no-compareixença a la vista oral tindrà els efectes previstos en l'article 9, punt 5, del Reial Decret 1211/1990, de 28 de setembre (BOE de 8 d'octubre).  
  
  
Alacant, 25 d'octubre de 2011.- El president de la Junta Arbitral del Transport d'Alacant: Manuel Sánchez Gallego.
Diari Oficial de la Generalitat Valenciana


Sumari del DOGV 6532, del 31-05-2011 (2011/5208)

Notificació de la sentència dictada en el judici ordinari número 1297/2007.
---------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5208


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici ordinari número 1297/2007. [2011/5208]  
Assumpte civil 001297/2007  
Part demandant: Bancaixa.  
Part demandada: William Alexis Rivera Bermúdez i Yanieth Escarleth García Puentes.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 606  
València, 26 de maig de 2008.  
Juan Carlos Mompó Castañeda, magistrat jutge titular del Jutjat de Primera Instància número 1 de València, he vist aquestes actuacions de judici d'ordinari número 1297/2007, seguides a instàncies de la Caixa d'Estalvis de València, Castelló i Alacant, Bancaixa, que ha estat representat per la procuradora dels tribunals Elena Gil Bayo i assistit jurídicament pel lletrat Rafael Guía Llobet, contra Wiliam Alexis Rivera Bermúdez i Yanieth Escarleth García Puentes, en rebel·lia processal, en reclamació d'una quantitat.  
Vistos els articles esmentats, concordants i els altres aplicables de manera general.   
  
Dispositiva  
Estime la demanda interposada per la Caixa d'Estalvis de València, Castelló i Alacant, Bancaixa, que ha estat representada per la procuradora dels tribunals Elena Gil Bayo i condemne Wiliam Alexis Rivera Bermúdez i Yanieth Escarleth García Puentes, en rebel·lia processal, a pagar a la demandant la quantitat d'onze mil cinc-cents noranta-quatre euros i quaranta-set cèntims (11.594,47 €), més interessos al tipus pactat produïts i que es produïsquen fins a fer-ne el pagament complet, amb imposició expressa de las costes.  
  
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i es manifeste la voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part codemandada, Yanieth Escarleth García Puentes, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
  
  
València, 12 d'abril de 2011.- El secretari judicial: Juan Ignacio Solaz Duchenne.